**Tilskudd til utvikling av kommunale oppfølgingstilbud i frisklivssentraler for personer med kroniske lidelser.**

**Eksempel MAL FOR PROSJEKTSØKNAD (som vedlegg til mal for søknadsskjema, til pkt. om prosjektbeskrivelse).
Se:** [**http://www.fm-nett.no/hoved.aspx?m=46307&amid=3647489**](http://www.fm-nett.no/hoved.aspx?m=46307&amid=3647489)Prosjektsøknaden skal være konkret og kortfattet på max 4 A4-sider, skriftstørrelse 11, linjeavstand 1,15. Forside, sammendrag, vedlegg og referanser kommer i tillegg. Hovedvekten skal legges på pkt. 3-9. Pkt. 1- 2 avgrenses til max 1 side. Se også pkt. 6 og 7 i regelverket for tilskuddsordningen.
 **FORSIDE** Prosjektnavn, kommunenavn + kommunenummer, navn, adresse, tlf. og e-post til kontaktpersoner, dato, navn på tilskuddsordningen det søkes på. Dersom det søkes om videreføring av tidligere prosjekt, må det fremgå her.

**1. INNLEDNING** Beskriv hensikten med prosjektet, hva prosjektet konkret skal gjøre (utvikle, lage/produsere, prøve ut, evaluere, etablere etc.) om prosjektet er forankret i frisklivssentralen og dato for fremlegging og beslutning i kommunestyre eller interkommunalt samarbeidsorgan.

**2. BAKGRUNN** Beskriv kort bakgrunn for hvorfor prosjektet skal settes i gang. Begrunn behovet for dette tilbudet til målgruppen(e). (f.eks. ut fra kommunens helseprofiler, erfaring, henvendelse fra kronikergrupper, om det er utfyllende i fht. andre tilbud i et helhetlig sammenhengende pasientforløp, ut fra kunnskap om atferdsendring, om tiltak og tilbud er utprøvd med gode resultater andre steder etc.).

**3. MÅL OG MÅLGRUPPE**Beskriv de konkrete målene for prosjektet og målgruppen(e) i prosjektet. Ref. pkt 1, 2 og 3 i regelverket.
Det må også beskrives hvordan dere mener prosjektet vil bidra til å oppfylle målene med tilskuddsordningen.

**4. PROSJEKTORGANISERING og FORANKRING**
Beskriv hvem som har hvilke roller, ansvar og oppgaver i prosjektet (prosjektleder, arbeidsgruppe, samarbeidspartnere ressurspersoner). Opplys om evt. forpliktende avtaler med samarbeidspartnere og hva samarbeidet består i. Oppgi hvem prosjektleder rapporter til og på hvilken måte prosjektet er forankret i beslutningsorgan i evt. samarbeidende kommuner.
 **5. TILTAK, GJENNOMFØRING OG FREMDRIFTSPLAN**Beskriv hvordan prosjektet skal gjennomføres: Hva skal gjøres når, hvor, hvordan og av hvem, hvordan skal tilbud og tiltak planlegges, utvikles og markedsføres og hvordan skal tildeling av tjenester foregå? Hvordan skal prosjektet fremme integrert helhetlig og sammenhengende tjenestetilbud før, i stedet for og etter spesialisthelsetjeneste, basert på gode pasientforløp og hvordan skal tilbud og tiltak evalueres? Sett opp en konkret fremdriftsplan med frister for gjennomføring. Det må beskrives konkret hvilke tiltak som skal tilbys målgruppen(e), valg av tiltak og tjenestemodell må begrunnes. Beskriv hvordan brukernes behov er kartlagt. Ref. pkt. 6 og 7 i regelverket.

**6. ØKONOMI, BUDSJETT**Søknadsbeløp og evt. ubrukte midler fra tidligere år, prosjektets totale budsjett, egenfinansiering og finansiering fra andre kilder, beskrives i *mal for søknadsskjema*. Se [www.fm-nett.no](http://www.fm-nett.no)
 **7. RISIKOFAKTORER og KONTROLLTILTAK**Risikofaktorer knyttet til måloppnåelse og kontrolltiltak som skal sikre måloppnåelse og korrekt rapportering, beskrives i *mal for søknadsskjema*, pkt. Se [www.fm-nett.no](http://www.fm-nett.no). Interne kontrollaktiviteter, revisjon, evaluering, kvalitetssikret dokumentasjon, risikovurdering og tiltaksplan, interessentanalyse og plan for informasjon er eksempler på tiltak som kan øke sikkerheten for at målene nås.

**8. OVERFØRINGSVERDI** Beskriv hvem og hvordan andre kan ha nytte av erfaringene fra prosjektet. For eksempel: andre målgrupper, andre kommuner og frisklivssentraler, helsepersonell etc.

**9. VIDEREFØRING OG INFORMASJONSSPREDNING** 1. Beskriv hvordan tilbud og tiltak i prosjektet skal inngå som en del av kommunens samlede tjenestekjede etter prosjektperioden. 2. Beskriv hvordan informasjon om og erfaringene fra prosjektet skal spres og til hvem: før oppstart, underveis og etter prosjektslutt. F. eksempel: deltakere, målgruppen, egen kommune, samarbeidspartnere, andre frisklivssentraler, kommuner, helsepersonell, frivillige organisasjoner og andre interesserte.
 **REFERANSER OG VEDLEGG**

**Tilskudd til utvikling av kommunale oppfølgingstilbud i frisklivssentraler for personer med kroniske lidelser.

Eksempel MAL FOR RAPPORT (som vedlegg til mal for rapportering fra tilskuddsmottaker med regnskap).
Se:** [**http://www.fm-nett.no/hoved.aspx?m=46307&amid=3647489**](http://www.fm-nett.no/hoved.aspx?m=46307&amid=3647489)Prosjektrapporten skal være konkret og kortfattet på max 6 A4-sider, skriftstørrelse 11, linjeavstand 1,15. Forside, sammendrag, vedlegg og referanser kommer i tillegg. Hovedvekten skal legges på pkt. 5-9. Pkt 1- 4 avgrenses til max 2 sider. Det er viktig at rapporten er konkret, slik at kollegaer i andre kommuner lett kan bruke erfaringene fra prosjektet og evt. etablere liknende tilbud.

**FORSIDE** Posjektnavn, kommunenavn, kommunenummer, navn på kontaktperson, dato, navn på tilskuddsordningen, prosjektnummer og tilskuddsbeløp.

**SAMMENDRAG**: Bakgrunn, mål og målgruppe, gjennomføring, resultater og videre arbeid (max 1 side).

**1. INNLEDNING** Beskriv kort hva prosjektet har gjort (utvikle, lage, prøve ut, evaluere, etablere etc.), på hvilken måte prosjektet er forankret i frisklivssentralen, dato for fremlegging og beslutning i kommunestyre eller interkommunalt samarbeidsorgan og hvem som har finansiert prosjektet.

**2. BAKGRUNN** Beskriv kort hvorfor prosjektet ble satt i gang. Begrunn behovet for dette tilbudet til målgruppen(e).
(f.eks. ut fra kommunens helseprofiler, erfaring, henvendelse fra kronikergrupper, om det er utfyllende i fht. andre tilbud i et helhetlig sammenhengende pasientforløp, ut fra kunnskap om atferdsendring, om tiltak og tilbud er utprøvd med gode resultater andre steder etc.).

**3. MÅL OG MÅLGRUPPE** Beskriv de konkrete målene med prosjektet og målgruppen(e) for prosjektet

**4. METODE** Beskriv hvilke metoder som er brukt for å nå målene i prosjektet. Beskriv også hvilke metoder som er brukt for å undersøke om målene ble oppnådd (metoder for evaluering).

**5. INNHOLD, GJENNOMFØRING OG PROSJEKTORGANISERING**
1. Beskriv kort tilbudet til kronikere: konkret innhold, omfang, tid, sted, varighet etc. 2. Beskriv hvordan og når prosjektet ble gjennomført. Hva ble gjort når, hvor og av hvem. Hvordan ble tilbudet planlagt, utviklet og markedsført, hvordan foregikk tildeling av tjenestene og hvordan ble tilbud og tiltak gjennomført og evaluert. Beskriv hvem som har deltatt, antall deltakere, i hvilken grad prosjektet er gjennomført etter planen, hvilke endringer er evt. gjort og begrunnelse for disse. 3. Beskriv hvem som har hatt hvilke roller, ansvar og oppgaver i prosjektet (prosjektleder, arbeidsgruppe, samarbeidspartnere ressurspersoner). Opplys om evt. forpliktende avtaler og hvem prosjektleder har rapportert til.

**6. RESULTATER OG RESULTATVURDERING** 1. Beskriv i hvilken grad de konkrete målene i prosjektet er oppnådd og hvorvidt målgruppen(e) har hatt nytte av prosjektet. Beskriv også hvorvidt prosjektet har fremmet et integrert, helhetlig og sammenhengende tjenestetilbud før, i stedet for og/eller etter spesialisthelsetjenester basert på gode pasientforløp, gitt økt tilgjengelighet og kvalitet, stimulert til nye arbeidsmetoder for samhandling og utvikling av ny kunnskap og bidratt til bedre ressursutnyttelse. 2. Beskriv hva som har fungert godt samt de viktigste forutsetninger for dette, eventuelle utfordringer og hva som kunne vært gjort annerledes for å få bedre måloppnåelse. 3. Beskriv anbefalinger for videre arbeid – i egen Frisklivssentral/kommune/Interkommunale samarbeidsorgan eller for andre.

**8. OVERFØRINGSVERDI** Beskriv hvem som evt. kan ha nytte av erfaringene fra prosjektet. For eksempel: andre målgrupper, andre kommuner og frisklivssentraler, helsepersonell etc.

**9. VIDEREFØRING OG INFORMASJONSSPREDNING** 1. Beskriv hvordan tilbud og tiltak i prosjektet skal innføres og etableres som en del av kommunens samlede tjenestekjede etter prosjektperioden. 2. Beskriv hvordan informasjon om prosjektet og resultatene skal spres og til hvem. F.eks. deltakere, målgruppen, egen kommune, samarbeidspartnere, andre FLS, kommuner, helsepersonell, frivillige organisasjoner og andre interesserte.

**10.** **ØKONOMI, REGNSKAP** Her må regnskap for prosjektet fremkomme. Regnskapet må enkelt kunne sammenliknes med budsjettet og det må fremkomme tydelig hva søknadsbeløpet konkret har gått til i følgende kategorier; lønn, reiser, arrangement, møter, markedsføring, konsulenttjenester, utstyr, drift, materiell, kontortjenester og annet. Oppgi beløp i hele kroner. Prosjektets totale budsjett fordelt på de samme kategoriene, egenfinansiering og finansiering fra andre kilder enn det omsøkte tilskuddet må også fremgå.
 **REFERANSER OG VEDLEGG**

 **Tilskudd til utvikling av kommunale oppfølgingstilbud i frisklivssentraler for
 personer med kroniske lidelser. Kapittel 762 post 60, statsbudsjettet 2014**

 *Eksempel på mal for rapportering fra Fylkesmannen til Helsedirektoratet:*

**Oversikt fordeling i fylke:­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mål for ordningen:**Målet med tilskuddsordningen er å stimulere til utvikling av tiltak i de kommunale helse- og omsorgstjenestene som kan støtte opp under og realisere målene i Samhandlingsreformen og NCD-strategien. Overordnet skal tilskuddene bidra til å:

* fremme utvikling av tilbud som bidrar til forebygging og tidlig intervensjon, bedre helhetlige pasientforløp og samarbeid med spesialisthelsetjenesten.
* bedre tilgjengelighet og kvalitet i helse- og omsorgstjenestene, høy pasientsikkerhet, lav ventetid og tjenester som er mest mulig tilpasset den enkelte bruker.
* lære brukerne å mestre livet med sykdom.
* utvikling av nye arbeidsmetoder for samhandling og organisering av kommunale helse- og omsorgstjenester, samarbeid med spesialisthelsetjenesten og utvikling av ny kunnskap.
* bedre ressursutnyttelse av samlet innsats i helse- og omsorgstjenesten.
* reduksjon av tidlig død av hjerte- og karsykdommer, diabetes, kroniske lungesykdommer og kreft med 25 % innen 2025.

Ordningen skal stimulere kommunene til å utvikle modeller som bidrar til mer integrert og tverrfaglig kommunalt forebyggings-, oppfølgings- og behandlingstilbud til de store kronikergruppene.

 **Antall prosjekter som har fått midler:**

 **Ant kommuner i fylket som har fått midler:**

|  |  |  |  |  |  |  |
| --- | --- | --- | --- | --- | --- | --- |
| **Nr** | **Kommune + kommunenr.** | **Saksnr.** | **Prosjekttittel** | **Mål og tiltak** | **Målgruppe** | **Tilskudds-beløp** |
| **1** |  |  |  |  |  |  |
| **2** |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |